*Fredensborg Lærerkreds anmodede ifm. sag nr. 125 på BSU møde d. 3.december 2018 om, at Kommunalbestyrelsens beslutningskompetence ift., anvendelse af læringsplatformen blev drøftet. Beslutningskompetencen ligger ikke hos hverken skoleledelse eller Administration, selvom det kan se sådan ud i hverdagen og i sagsfremstillingen.*

Siden økonomiaftalen mellem KL og Regering blev indgået i 2014 om læringsplatforme er der arbejdet med at implementere dette på alle vores skoler. Her hos os er det Læringsplatformen Meebook, der er bragt i anvendelse. Fredensborg Kommune har fra start gjort en ihærdig indsats for at sikre en rolig og gradvis implementering.

Fredensborg Lærerkreds kan dog konstatere,
*at der såvel pædagogisk og fagligt som teknisk og udviklingsmæssigt er væsentlige udfordringer
at inddragelse af lærernes fagprofessionelle viden, holdning og dømmekraft gennem alle faser er uhyre begrænset
at anvendelighed af platformene i arbejdet på skolerne er meget tæt koblet til, hvordan læringsplatformene spiller sammen med skolernes/lærernes eksisterende praksis, teknologisk og pædagogisk.*

**Arbejdet med platformene kan have flere forskellige mål og involverer forskellige aktører**

|  |  |
| --- | --- |
| ***Skole-hjem-samarbejdet***Det er med læringsplatformen som omdrejningspunkt et område, hvor både ledelse, pædagogisk personale samt forældre bør inddrages i beslutninger, lokalt forankret. Vær opmærksom på, at der i forbindelse med den nye aftale om Folkeskolen er nedsat en arbejdsgruppe, der skal komme med forslag til en forenkling af elevplanen. \*\*\*Platformen skal formidle samarbejde mellem forskellige aktører og skal kunne komplementere allerede igangværende initiativer og tilgange på skolerne.Forældrenes behov for informationer skal afvejes i forhold til den tid, der skal anvendes på netop den form for kommunikation. Den digitale information bør aldrig komme til at erstatte den direkte kommunikation mellem lærere og hjem. Ressourcerne skal anvendes meningsfuldt. | ***Undervisningens planlægning og evaluering***Forskningsprojektet *Anvendelse af digitale læringsplatforme og læremidler*\* viser, at platforme ikke indfrier væsentlige dele af de politiske målsætninger og ønsker om merværdi, der var en del af aftalen mellem KL og Regeringen. Det handler især om muligheden for udviklingen af undervisningen og understøttelsen af lærerprofessionen. De samme erfaringer fortæller lærerne her i Fredensborg også om.Ovenstående undersøgelse har vist en stor vifte af forskellige praksis og undervisningsformer, hvilket tyder på, at det i høj grad er det pædagogiske personales valg og tilgange, der har betydning for, hvordan platformene påvirker undervisningen.**Undervisningsministeriets seneste udmelding om læringsplatforme – juni 2018\*\*** - **anbefaler øget inddragelse af de fagprofessionelles dømmekraft. ”Anvendelsen skal være begrundet i faglige, pædagogiske og didaktiske overvejelser**.”**I det seneste Folkeskoleforlig\*\*\* står ligeledes skrevet at læringsplatformen alene skal anvendes, hvor det er fagligt og didaktisk meningsgivende.”.** |

**Beslutninger omkring de lovpligtige digitale elevplaners indhold og struktur bør ske i et samarbejde lokalt på skolen.**

 **Fredensborg Lærerkreds vil opfordre kommunalbestyrelsen til klart og tydeligt at melde ud, at den eksisterende læringsplatform alene skal anvendes if. med undervisningsplanlægning, når lærerne kan forsvare, at det understøtter en bedre undervisning for eleverne.
Lokale drøftelser mellem lærere og skoleledelse på f.eks. Pædagogisk Råd og i teamsamarbejdet kan understøtte de pædagogiske valg.**

*En sådan udmeldelse er i overensstemmelse med aftalen fra 2014 mellem KL og Regeringen.****Det er alene kommunalbestyrelsens afgørelse.****Og i overensstemmelse med de seneste udmeldinger fra Undervisningsministeriet og det seneste Folkeskoleforlig*

***Samtidig vil det være endnu et stærkt signal om anerkendelse af lærernes professionelle viden og den mangfoldighed, vi har i vejene frem mod indfrielse af såvel faglige som politiske målsætninger her i kommunen. Tak ☺***

*Med ønsket om gode og åbne drøftelser, der kan føre til klare beslutninger taget på et solidt grundlag af fælles viden.*

***Venlig hilsen
Fredensborg Lærerkreds***